Η τοποθεσία ήταν εξαιρετική και είχε ακριβώς απέναντι καφέ . Όμως, ο χώρος έχει σημαντικά αρνητικά.
Η πρόσβαση στο κτίριο είναι πολύ δύσκολη. Συγκεκριμένα, η είσοδος της πολυκατοικίας είναι σε μια στοά, η οποία κλείνει με ρολό γκαραζοπορτας , το οποίο το κατεβάζουν από νωρίς κάθε βράδυ και πρέπει κατά την επιστροφή στο κτίριο να σηκώνεις το ρολό με κλειδί σε κλειδαριά που υπάρχει εκεί δίπλα και έπειτα να το ξανακλείνεις. Η είσοδος της πολυκατοικίας είναι μια σιδερένια πόρτα της οποίας το κλειδί ανοίγει με δυσκολία. Τα γράφω έτσι αναλυτικά καθώς αν γνωρίζαμε κι εμείς ακριβώς πως είναι εκεί η είσοδος δεν θα επιλέγαμε τον συγκεκριμένο χώρο, διότι είμασταν δύο κοπέλες και επιστρέφαμε αργά και το θεωρήσαμε κάπως επικίνδυνο που κάναμε 5 λεπτά να μπούμε στο κτίριο. Επίσης το κτίριο είναι ένα κτίριο που στεγάζονται γραφεία και όχι σπίτια.
Όσον αφορά τον χώρο ως προς την διαμόρφωση ήταν καλός. Αλλά το στρώμα δεν ήταν καθόλου καλό, ήταν σκληρό και άβολο και επίσης δεν είχε επαρκή κλινοσκεπάσματα. Είχε στρωμένα στο κρεβάτι δύο μαξιλάρια και ένα σεντόνι με ένα λεπτό πάπλωμα από πάνω και στην ντουλάπα 2 επιπλέον μαξιλάρια και ένα μονό πάπλωμα. Τίποτα άλλο. Δεν υπήρχαν θήκες ούτε για τα μαξιλάρια τα επιπλέον ούτε για το μονό πάπλωμα (δηλαδή εμείς που κρυώσαμε δεν είχαμε σκεπάσματα για να σκεπαστούμε).
Όσον αφορά την καθαριότητα του κτιρίου ήταν ανύπαρκτη και του δωματίου πραγματικά έτσι κι έτσι, φαινόταν πως έχει γίνει ένα επιφανειακό καθάρισμα. Όντως ήταν έτσι γιατί μας έπεσε κάτι κάτω από τον καναπέ και είδαμε ότι από κάτω υπήρχαν πολλά σκουπίδια (συσκευασία από πατατάκια, αντικείμενα προηγούμενων ενοίκων και πολύ σκόνη). Και κάτω από το κρεβάτι το ίδιο.
Θα προτείναμε πιο σχολαστικό καθάρισμα, 2 σετ παραπάνω σε κλινοσκεπάσματα και πετσέτες και όσον αφορά την είσοδο σε άτομα που επιστρέφουν πριν τις 9 το βράδυ δεν θα ταλαιπωρηθούν, οι υπόλοιποι θα δυσκολευτείτε πάρα πολύ.